Mike
McBride
Jost
Schenck
Bjørn
Steensrud

    bjornst@powertech.no

2002-02-13
3.00.00
KDE
KControl
tastebindinger
bindinger
snarveier

## Snarveier

### Innledning

Selv om de fleste funksjoner i &kde; er tilgjengelige ved et enkelt «pek-og-klikk»-system så er det mange som foretrekker å bruke tastaturet til en del oppgaver. Det er ofte raskere å trykke noe slikt som &Ctrl;F enn å flytte en hånd fra tastaturet til musen, åpne Rediger-menyen og velge Finn.

Siden forskjellige mennesker foretrekker forskjellige snarveistaster kan &kde; tilby fullstending tilpasning av såkalte «tastebindinger». En tastebinding, eller snarvei, er en kombinasjon av en handling med en tast eller en kombinasjon av taster.

### Bruk

I modulen for snarveistaster finner du en liste over «snarveisoppsett», en liste over tastebindinger i det valgte oppsettet og en ramme der du kan tilpasse den valgte snarveistasten. Det er også et faneblad for «Globale snarveier» og ett for «Applikasjonssnarveier».

#### Gliobale snarveier og Applikasjonssnarveier

Globale snarveier og Applikasjonssnarveier fungerer helt likt. På en måte er applikasjonssnarveier også «globale». Den eneste forskjellen er:

- «Globale snarveier» er snarveistaster for handlinger som har en mening også når ingen applikasjoner er åpnet. Disse snarveiene er oftest slikt som bytte av skrivebord, håndtering av vinduer osv.

- «Applikasjonssnarveier» er snarveier som ofte er brukt i applikasjoner, som Lagre, Skriv ut, Kopier osv.

Merk at applikasjonssnarveiene som settes opp her er bare standardhandlingene som ofte settes opp i applikasjoner. De fleste applikasjoner definerer sine egne handlinger også, med tastebindinger som du må tilpasse med applikasjonens eget opppsett.

#### Sette opp tastebindinger

Det er ganske lett å sette oppp tastebindinger. Midt på siden i styringsmodulen for snarveistaster finner du en liste over tilgjengelige handlinger. Hvis det er satt opp en tastebinding for denne handlingen. står den rett ved siden av handlingen. Bare marker den handlingen du vil sette opp.

Når du har valgt en handling ser du at de fleste knappene og valgene under handlingslisten er aktivert. Der kan du stille inn en tastekombinasjon, eller kanskje ingen tastebinding i det hele tatt, for den valgte handlingen.

- Ingen: den valgte handlingen er ikke knyttet til noen tast.

- Forvalg: Den valgte handlingen er knyttet til &kde;s standardverdi. Dette er et godt valg for de fleste handlinger, siden &kde; har fornuftige tastebindinger vi har tenkt over.

- Egendefinert: Hvis dette er valgt, kan du lage en tastekombinasjon for handlingen. Bestem deg for en modifikatortast om du vil bruke en (dvs. &Shift; , &Ctrl; eller &Alt;) og en tast: trykk så på tastesymbolet og deretter trykker du den tastekombinasjonen du vil tilordne denne handlingen.

Akkurat som i alle oppsettsmoduler får endringene ingen virkning før du trykker på OK eller Bruk. Trykk Avbryt for å forkaste alle endringer.X

#### Oppsett av skjemaer

Et tastebindingsskjema er et sett med tastebindinger som du kan hente inn ved navn. &kde; har et forhåndsdefinert skjema som kalles KDE standard for 3 modifikatorer. I tillegg til dette vil du alltid se et skjema merket Nåværende oppsett som er det skjemaet du bruker akkurat nå (dvs. ikke det oppsettet du holder påå romstere med, men det oppsettet du har brukt til nå).

Når du endrer på tastebindingene for første gang trenger du ikke være redd for å endre standardoppsettet: &kde; gir deg ikke lov til å overskrive dette, så du kan alltid gå tilbake til installert forvalg. Trykker du på Nåværende oppsett så kan du gå tilbake til det tasteoppsettet du har brukt til nå. Men vær forsiktig så du ikke velger et skjema når du har gjort endringer i tastebindingene som du ikke vil miste.

Når du har laget et sett med tastebindinger som du er fornøyd med kan du lagre dem i et eget skjema, slik at du kan eksperimentere med bindingene og alltid komme tilbake til et bestemt skjema. Du kan alltid gjøre dette ved å trykke på Nytt oppsett-knappen. Du får spørsmål om navn, og så vises det nye skjemaet i lista over skjemaer. Du kan slette dine egne skjemaer igjen ved å markere et skjema og trykke Fjern-knappen. VIl du lagre endringer du har gjort i det skjemaet som er aktivt, så trykk Lagre. Merk at du kan ikke fjerne, eller lagre endringer i KDE standard eller i Nåværende oppsett.

Hvis du vil lagre endringer mens et skrivebeskyttet skjema er markert må du alltid lage et nytt skjema først! Hvis du velger ett av dine egne oppsett fordi du vil lagre endringene der, så bytter oppsettsmodulen til det skjemaet slik at endringene dine går tapt.

### Modifikatortaster

Ulike tastaturer har ulike modifikatortaster. Et &Mac;-tastatur har f.eks. ingen &Ctrl;-tast, og har i stedet en Option-tast. Her kan du se hvilke modifikatortaster som fins på det tastaturet du arbeider med.

Hvis du slår på Macintosh-tastatur så endres lista over modifikatorer.

Til sist kan du endre det et tastetrykk sender til &X-Server;en i ruten X-modifikatormapping. Et mye brukt eksempel er å sette opp CAPS LOCK-tasten, som er lite brukt, til å være en annen &Ctrl;-tast. Dette er spesielt bra om du skriver touch, siden CAPS LOCK er mye lettere å nå enn noen av &Ctrl;-tastene på et vanlig tastatur.

### Avsnittsforfatter

Dette avsnittet er skrevet av: Jost Schenck jost@schenck.de

Oversatt av Bjørn Steensrudbjornst@powertech.no